section_heading: Životopis
paragraph_text: Kad je Njemačka pripojila Austriju ožujka 1938. izbjegao je Otto Leichter u Bruxelles, gdje je bio jednim od osnivača inozemnog zastupstva austrijskih socijalista (Auslandsvertretung der österreichischen Sozialisten, AVOES) a koji je vodio Joseph Buttinger. Nakon smrti Otta Bauera srpnja 1938. u Parizu, AVOES ga je stavio na mjestu urednika časopisa Der Sozialistische Kampf. Nakon što je izbio drugi svjetski rat, kratko je vrijeme bio interniran u na stadionu u Colombesu. 1939. postao je članom Auslandsvertretung der Freien Gewerkschaften Österreichs, inozemnog zastupstva slobodnih sindikata Austrije.